Европейски университетски институт

Европейският университетски институт (на италиански: Istituto universitario europeo; на английски: European University Institute) е международен научноизследователски университет в Италия в областта на социалните и хуманитарни науки. Създаден е от 6-те страни-основателки на Европейската общност през 1972 година, а отваря вратите си през 1976 година Намира се в град Фиезоле, близо до Флоренция. Европейският университетски институт предлага магистърски и докторски програми по право и икономика, докторски програми по история и цивилизация и по политически и социални науки. Академията по европейско право предлага курсове по право на Европейския съюз и по правата на човека. Преобладаващият работен език е английски, но занятия и семинари се водят също на френски, италиански, испански и други официални и неофициални езици. Република България ратифицира Конвенцията за Европейския университетски институт на 12 ноември 2014 година. История Основан е на 19 април 1972 година от тогавашните държави членки на Европейската общност, които подписват Конвенция за създаване на Европейски университетски институт. Целта на Европейския университетски институт е да допринесе чрез своите дейности в областта на висшето образование и изследователската дейност за развитието на културното и научното наследство на Европа, както в неговата цялост, така и в съставните му части, като в същото време се вземат предвид и отношенията с култури извън Европа. Първите страни-членки са: Белгия Германия (тогава Западна Германия) Италия Нидерландия Франция Люксембург Година по-късно към тях се присъединяват и новите страни-членки на Европейската общност: Великобритания Дания Ирландия През 1976 година Европейският университетски институт официално отваря вратите се за своите първи 70 изследователи. През следващите десетилетия ЕУИ привлича изследователи и преподаватели от всички континенти. В рамките на своите програми институтът извършва интердисциплинарни изследвания по основните въпроси, пред които е изправен светът, особено съвременното европейско общество. Към юли 2016 г., следвайки хода на разширението на Европейския съюз, държавите членки на Европейския университетски институт са: Австрия, Белгия, България, Кипър, Дания, Естония, Финландия, Франция, Германия, Гърция, Ирландия, Италия, Латвия, Люксембург, Нидерландия, Полша, Португалия, Румъния, Словакия, Словения, Испания, Швеция и Великобритания. Структура Департаменти Департамент по икономически науки Департамент по история и цивилизация Юридически департамент Департамент по политически и социални науки Академия по европейско право Център за напреднали изследвания „Робърт Шуман“ Програма „Макс Вебер“ Други звена Библиотека на Европейския университетски институт Исторически архиви на ЕИУ CADMUS (електронно хранилище с публикации на изследователи от ЕУИ European Journal of International Law Бележки Външни препратки ((en)) Официален сайт Тангъчева, Адриана. Ректорът на Европейския университетски институт проф. Джоузеф Уайлър изнесе лекция пред студенти и преподаватели на Софийския университет // Новини и събития, Софийски университет „Свети Климент Охридски“, 30 октомври 2014. Gordon, Jacqueline. Bulgaria becomes 22nd contracting state to the EUI // EUI LIFE. June 3, 2016. Архивиран от оригинала на 21 септември 2021. Посетен на 21 September 2021. Европейски университетски институт // Министерство на образованието и науката. Архивиран от оригинала на 27 септември 2021. Посетен на 27 септември 2021.